એવું કહેવાય છે કે સમયના આ ચક્રમાં (આ કળિકાળમાં) જ્ઞાની પુરુષ હોતા નથી. પરંતુ એવું નથી. શાસ્ત્રોનાં જ્ઞાની ને જ્ઞાની ના કહેવાય,જ્ઞાની પુરુષ પોતે તો મુક્ત પુરુષ જ હોય પણ બીજા કેટલાયને મુકિત આપી શકે તેવા સામર્થ્યવાન હોય છે. સાંસારિક બંધનોથી મુક્ત જ્ઞાનીપુરુષ જ બીજાને મુક્ત કરવા સામર્થ્યવાન હોય છે. શાસ્ત્રો વાંચવાથી મોક્ષ મળતો નથી, પછી ભલે એ શાસ્ત્રો પોતે જ જ્ઞાની નાં શબ્દોમાં હોય. આત્મજ્ઞાનમાત્ર પ્રત્યક્ષ જ્ઞાનીની હાજરીથી જ પામી શકાય છે. એવા જ્ઞાની પુરષ ખૂબ નજીકના ભૂતકાળમાં આપણી વચ્ચે હયાત હતાં, એમનું નામ છે અંબાલાલ મૂળજીભાઇ પટેલ (જે વ્હાલથી "દાદાશ્રી" અથવા "દાદા ભગવાન" તરીકે જાણીતા છે.)